《看人取木绵》
宋代·宋自逊

绿杨有花飞作絮，黄芦有花亦为絮。
此絮天寒不可衣，但解随为乱飞舞。
木绵蒙茸入机杼，妙胜春蚕茧中缕。
均为世上一草木，有用无用乃如许。
木绵有用称者稀，杨花芦花千古传声诗。

作者简介：［约公元一二oo年前后在世］字谦父，号壶山，南昌人。生卒年均不详，约宋宁宗庆元末前后在世。文笔高绝，当代名流皆敬爱之。与戴复古尤有交谊。他的词集名渔樵笛谱，《花庵词选》行于世。